Tadzhikistan / Avioero ja huoltajuus

Tajikistan / Divorce and custody

**Kysymykset**

1. Mikä elin päättää Tadhzikistanissa lapsen huollosta avioerotilanteessa?
2. Pidetäänkö avioeroa häpeällisenä Tadzhikistanissa (varsinkin lapselle, jonka vanhemmat ovat eronneet) ja voiko siitä olla lapselle merkittävää sosiaalista haittaa?

***Questions***

1. What institution decides on a child’s custody at divorce in Tajikistan?
2. Is divorce considered shameful (specially for a child of divorced parents), and can it cause significant social problems for a child?

## Mikä elin päättää Tadhzikistanissa lapsen huollosta avioerotilanteessa?

Tadzhikistanin perhelaki 13.11.1998 tuli voimaan 23.12.1998, mutta ei juurikaan muuttanut neuvostoaikaista lainsäädäntöä.[[1]](#footnote-1) Ilman alaikäisiä lapsia avioero voidaan sopia yhteistuumin väestörekisterissä, samoin puolison ollessa kadoksissa, mielenvikainen tai vähintään kolmeksi vuodeksi vankilassa (19 §). Muussa tapauksessa avioerosta päättää tuomioistuin enintään kolmen kuukauden harkinta-ajalla (20-23 §).[[2]](#footnote-2) Puolisot voivat joko sopia keskenään tai tuomioistuin päättää, kenen luona lapset asuvat, miten maksetaan elatus ja miten jaetaan omaisuus (24 §).[[3]](#footnote-3)

Perhelakiin on tehty muutoksia 3.1.2024 mennessä. Pykälien numerointi ja sisältö näyttää pysyneen entisellään, paitsi että harkinta-aika on pidennetty kuuteen kuukauteen (23 §).[[4]](#footnote-4)

## Pidetäänkö avioeroa häpeällisenä Tadzhikistanissa (varsinkin lapselle, jonka vanhemmat ovat eronneet) ja voiko siitä olla lapselle merkittävää sosiaalista haittaa?

Avioeroa paheksutaan sosiaalisesti, mutta sen saaminen on helppoa.[[5]](#footnote-5) Avioerojen määrä viisinkertaistui 18 vuodessa ja ylitti 10.000 vuodessa,[[6]](#footnote-6) mutta vähentyi neljänneksellä viime vuonna.[[7]](#footnote-7) Arviolta joka kahdeksas avioliitto päättyy eroon.[[8]](#footnote-8) Köyhälle perheelle ilman sukulaisten tukea avioero voi olla taloudellinen rasite,[[9]](#footnote-9) mutta joidenkin naisten mielestä avioero on silti parempi kuin onneton avioliitto.[[10]](#footnote-10)

Avioeron seurauksena köyhien perheiden lapset altistuvat lapsityövoiman käytölle, mikä ilmenee koulun keskeyttämisenä ja hyväksikäyttönä. Ongelma on kuitenkin yhteinen niiden hyvin lukuisten lasten kanssa, joiden vanhemmat työskentelevät Venäjällä (jopa miljoona ihmistä) usein pitkiä aikoja ja jättävät perheensä heitteille.[[11]](#footnote-11) Eräässä tällaisessa tapauksessa käytännössä yksinhuoltajaksi jäänyt perheenäiti koki lastensa joutuneen sukulaistensa hyljeksimiksi ja pois koulusta, koska sairastuvat tuberkuloosiin, mutta julkinen terveydenhuolto toimi ja tartuntavaaran väistyttyä tilanne korjautui.[[12]](#footnote-12) Myös HIViin sairastuneiden, mielenterveysongelmaisten ja vammaisten lasten on raportoitu kärsivän hyljeksinnästä sekä taloudellisista ja asenteiden aiheuttamista vaikeuksista koulunkäynnissä.[[13]](#footnote-13)

Lasten suurimmiksi ongelmiksi mainitaan terveellisen ruoan puute ja siihen liittyvä kuolleisuus. Syrjinnälle altistuvat ennen kaikkea maaseudun tytöt, jotka naitetaan liian nuorella iällä.[[14]](#footnote-14) Pelkästään vanhempien avioeron aiheuttamasta sosiaalisesta häpeästä ei löytynyt saatavilla olevista lähteistä tietoja tai uutisointia.

## Lähteet

ADC (Anti-Discrimination Center) Memorial. 12.1.2017. *Tajikistan: Violation of the Rights of the Children of Tajik Migrants Abroad; Children from Migrating Groups (Mugat); and Children Affected by Migration.* <https://adcmemorial.org/en/publications/alternative-report-on-tajikistan-s-implementation-of-the-un-convention-on-the-rights-of-the-child/> (Käyty 12.3.2024)

Albertini, Lamara von. 30.12.2002. *Tadschikistan.* Bergmann/Ferid/Henrich: Internationales Ehe- und Kindschaftsrecht. Frankfurt am Main & Berlin.

Asia-Plus. 16.11.2020. *Number of divorces constantly growing in Tajikistan.* <https://asiaplustj.info/en/news/tajikistan/society/20201116/number-of-divorces-constantly-growing-in-tajikistan> (Käyty 12.3.2024)

 15.2.2024. *Number of marriages grows while number of divorces decreases in Tajikistan.* <https://asiaplustj.info/en/news/tajikistan/society/20240215/number-of-marriages-grows-while-number-of-divorces-decreases-in-tajikistan> (Käyty 12.3.2024)

CABAR (Central Asian Bureau for Analytical Reporting).

11.11.2020. *Number of Divorces Grows in Tajikistan.* <https://cabar.asia/en/number-of-divorces-grows-in-tajikistan> (Käyty 12.3.2024)

1.6.2021. *How does Tajikistan respect children’s rights?* <https://cabar.asia/en/how-does-tajikistan-respect-children-s-rights> (Käyty 12.3.2024)

*Family Code of the Republic of Tajikistan* [alkuosan epävirallinen englanninkielinen käännös]. 1998/2024. <https://cis-legislation.com/document.fwx?rgn=2316> (Käyty 12.3.2024)

Fazliddin, Nigora. 29.11.2023. *Empowering communities in Tajikistan to respond to HIV/AIDS.* UNDP. <https://www.undp.org/tajikistan/stories/empowering-communities-tajikistan-respond-hiv/aids> (Käyty 12.3.2024)

Husnidinzoda, Mohirakhoni. 4.5.2023. *Inclusive Human Rights Education in Tajikistan.*

Human Rights Dissemination in Central Asia s. 89–103. <https://link.springer.com/chapter/10.1007/978-3-031-27972-0_7> (Käyty 12.3.2024)

Najibullah, Farangis & Muhammad, Mardoni. 2.2.2017. *Tajikistan Eyes Prenuptial Pacts As Answer To Destitute Divorcees.* RFE/RL. <https://www.rferl.org/a/tajikistan-divorce-prenuptial-agreements/28275664.html> (Käyty 12.3.2024)

Samus, Yuliia. 26.10.2023. *Overcoming TB and stigma: The inspiring journey of Gulnora.* UNDP. <https://www.undp.org/tajikistan/stories/overcoming-tb-and-stigma-inspiring-journey-gulnora> (Käyty 12.3.2024)

UNICEF. 2021. *Children of migrants.* <https://www.unicef.org/tajikistan/children-migrants> (Käyty 12.3.2024)

**Tietoja vastauksesta**

Kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This document was written by the Finnish Immigration Service´s COI Service according to the common EU-guidelines for processing factual COI (2008). It was therefore composed on the basis of carefully selected sources of information. All sources used are referenced. All information presented, except for undisputed/obvious facts has been cross-checked, unless stated otherwise. The information provided has been researched, evaluated and processed with utmost care within a limited time frame. However, this document does not pretend to be exhaustive. Neither is this document conclusive as to the merit of any particular claim to a residence permit, refugee status, or asylum. If a certain event, person or organization is not mentioned in the document, this does not mean that the event has not taken place or that the person or organization does not exist. The information in the document does not necessarily reflect the opinion of the authority and makes no political or judicial statement whatsoever.

1. Albertini 30.12.2002 s. 21 ja 38-79 (saksankielinen käännös). [↑](#footnote-ref-1)
2. Albertini 30.12.2002 s. 27 ja 42-43. [↑](#footnote-ref-2)
3. Albertini 30.12.2002 s. 43. [↑](#footnote-ref-3)
4. Family Code of the Republic of Tajikistan 1998/2024. Käännös on kehnohko ja ulottuu vasta alkuosaan (1-23 §). [↑](#footnote-ref-4)
5. Albertini 30.12.2002 s. 27. [↑](#footnote-ref-5)
6. Asia-Plus 16.11.2020 lähteenään CABAR 11.11.2020. [↑](#footnote-ref-6)
7. Asia-Plus 15.2.2024. [↑](#footnote-ref-7)
8. CABAR 11.11.2020. [↑](#footnote-ref-8)
9. Asia-Plus 16.11.2020; Najibullah & Muhammad 2.2.2017. [↑](#footnote-ref-9)
10. CABAR 11.11.2020. [↑](#footnote-ref-10)
11. ADC Memorial 12.1.2017; UNICEF 2021. [↑](#footnote-ref-11)
12. Samus 26.10.2023. [↑](#footnote-ref-12)
13. Fazliddin 29.11.2023; CABAR 1.6.2021; Husnidinzoda 4.5.2023. [↑](#footnote-ref-13)
14. CABAR 1.6.2021. [↑](#footnote-ref-14)